REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/25-14

24. april 2014. godine

B e o g r a d

ZAPISNIK

SA PRVE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 24. APRILA 2014. GODINE

Sednica je počela u 10,30 časova.

Sednici je, saglasno članu 25. stav 2. Poslovnika Narodne skupštine, predsedavao Milisav Petronijević, najstariji član Odbora.

Sednici su prisustvovali članovi Odbora: Zoran Babić, Petar Petrović, Aleksandar Marković, Olgica Batić, Đorđe Milićević, Snežana Malović, Vesna Martinović, Ljubiša Stojmirović, Irena Vujović, Veroljub Matić, Obrad Isailović, Dušica Stojković, Darko Laketić i Dragana Barišić.

Sednici nije prisustvovao Milan Krkobabić, član Odbora.

Katarina Rakić, član Odbora, pristupila je sednici u toku razmatranja prve tačke dnevnog reda.

Predsedavajući je konstatovao da su, saglasno Poslovniku Narodne skupštine, ispunjeni uslovi za rad i odlučivanje, a zatim je prešao na rad prema unapred određenom dnevnom redu:

D n e v n i r e d

1. Izbor predsednika Odbora;
2. Izbor zamenika predsednika Odbora.

**Prva tačka dnevnog reda**: Izbor predsednika Odbora

Olgica Batić, član Odbora, predložila je da se za predsednika Odbora izabere Zoran Babić, posebno imajući u vidu činjenicu da je na dobar i kvalitetan način predsedavao Odborom i u prethodnom sazivu Narodne skupštine.

Diskusije nije bilo.

Na predlog predsedavajućeg, Odbor je jednoglasno odlučio da izabere Zorana Babića za predsednika Odbora.

**Druga tačka dnevnog reda**: Izbor zamenika predsednika Odbora

Zoran Babić, predsednik Odbora, je preuzeoo predsedavanje sednicom i predložio da se za zamenika predsednika Odbora izabere Vesna Martinović.

Diskusije nije bilo.

Na predlog predsednika, Odbor je jednoglasno odlučio da izabere Vesnu Martinović za zamenika predsednika Odbora.

\*\*\*

Sednica je završena u 10,40 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić